**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501, tālrunis +371 64522453, e-pasts: dome@balvi.lv |

Balvos

**PIELIKUMS**

Balvu novada Domes

2025.gada 23.janvāra

lēmumam (prot. Nr.\_\_\_, \_\_\_.§)

**Paskaidrojuma raksts**

**par Balvu novada domes 2025.gada 23.janvāra saistošo noteikumu Nr.\_\_\_/2024 “Grozījums Balvu novada domes 2022.gada 27.oktobra saistošajos noteikumos Nr.34/2022 “Balvu novada pašvaldības aģentūras “SAN-TEX” nolikums”” projektu**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 |  Balvu novada pašvaldība ir izstrādājusi un iesniegusi finansējuma saņemšanai projektu “Publiskās infrastruktūras uzlabošana uzņēmējdarbības atbalstam Balvos”. Lai saņemtu finansējumu šī projekta ieviešanai, tam ir jāatbilst Ministru kabineta 2024.gada 16. janvāra noteikumiem Nr.55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi”.  Esošajā saistošo noteikumu redakcijā nav iekļauti visi nosacījumi tādā apmērā, kā to paredz Eiropas Komisijas lēmums Nr. 2012/21/ES un MK noteikumi nr.55. Saistošo noteikumu 5. punkts nesniedz skaidru priekšstatu kā pakalpojuma uzlicējs (pašvaldība) rīkosies, lai tiktu izpildīti Eiropas Komisijas lēmuma Nr. 2012/21/ES 5. un 6. punkti, un kādi pienākumi no tā izriet pakalpojuma sniedzējam. Līdz ar to saistošos noteikumus ir nepieciešams papildināt ar nosacījumu, no kā izriet, ka pašvaldība ne retāk kā reizi trijos gados veic pārbaudes par pakalpojuma sniedzējam piešķirto atlīdzības maksājumu/kompensāciju izlietojumu un tā atbilstību piešķiršanas kritērijiem, aprēķinu un kontroles kārtību un pārmērīgas kompensācijas novēršanu, kas Eiropas Komisijas lēmums Nr.2012/21/ES 5. un 6. pantam. Ja pārmērīgas kompensācijas summa nepārsniedz 10 % no vidējās gada kompensācijas summas, šādu kompensāciju var pārnest uz nākamo periodu un atskaitīt no kompensācijas summas, kas jāmaksā par minēto periodu. Bet ja kompensācijas summa pārsniedz saskaņā ar Eiropas Komisijas lēmums Nr.2012/21/ES) 5.pantu noteikto summu, tad uzņēmumam ir pienākums atmaksāt saņemto pārmērīgo kompensāciju. Tādējādi ir nepieciešams saistošos papildināt ar punktu, kurš satur augstāk minēto nosacījumu. |
| 1. Fiskālā ietekme uz pašvaldības budžetu
 |  Saistošajiem noteikumiem fiskālās ietekmes uz pašvaldības budžetu nav, jo tie ir tikai grozījumi nolikumā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 |  Saistošie noteikumi neietekmēs cilvēku dzīvesveidu, kultūru, labsajūtu, sabiedrību kopumā, kā arī nebūs ietekmes uz konkrētām sabiedrības grupām, tai skaitā sociālās atstumtības riskam pakļautajām sabiedrības grupām, personu ar invaliditāti vienlīdzīgām iespējām un tiesībām, uz dzimumu līdztiesību. Šādas ietekmes nebūs, jo šie saistošie noteikumi ir nepieciešami tikai, lai precizētu aģentūras un pašvaldības attiecības.  Atbilstoši tādiem pašiem apsvērumiem, saistošajiem noteikumiem nebūs ietekmes arī uz tādām jomām, kā ietekme uz vidi,  ietekme uz iedzīvotāju veselību, ietekme uz uzņēmējdarbības vidi pašvaldības teritorijā, kā arī ietekme uz konkurenci. |
| 1. Ietekme uz administratīvajām procedūrām un to izmaksām
 |  Tā kā saistošie noteikumi nenosaka nekādas uz privātpersonām attiecināmas procedūras, bet tikai izmaina iestādes nolikumu, ietekmes uz administratīvajām procedūrām un to izmaksām nav. |
| 1. Ietekme uz pašvaldības funkcijām un cilvēkresursiem
 |  Šie saistošie noteikumi ir saistīti ar Pašvaldību likuma 4.panta pirmās daļas 1. punktā minētajām autonomajām funkcijām: organizēt iedzīvotājiem ūdenssaimniecības pakalpojumus neatkarīgi no tā, kā īpašumā atrodas dzīvojamais fonds). Minēto funkciju izpilde netiek ietekmēta. Saistošie noteikumi nodrošina funkciju izpildi ilgākā termiņā.  |
| 1. Informācija par izpildes nodrošināšanu
 |  Saistošo noteikumu izpildē iesaistīta ir tikai Aģentūra, jo noteikumi groza tās nolikumu. Šo grozījumu pieņemšana neradīs institucionālas izmaiņas pašvaldībā un to izpildes nodrošināšanai nebūs vajadzīgi papildus resursi. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 |  Saistošie noteikumi neuzliek papildus prasības.  |
| 1. Izstrādes gaitā veiktās konsultācijas ar privātpersonām un institūcijām
 |  Konsultācijas ar sabiedrības pārstāvjiem saistošo noteikumu izstrādes procesā nav notikušas. Saistošo noteikumu mērķgrupa šai gadījumā ir pati Aģentūra. Tā sagatavoja saistošo noteikumu projektu. Atbilstoši Pašvaldību likuma 46.panta trešajā daļā noteiktajam, saistošo noteikumu projekts tika publicēts Balvu novada pašvaldības oficiālajā tīmekļvietnē divas nedēļas (no 2024.gada 17.decembra līdz 2025.gada 2.janvārim).  |

Domes priekšsēdētājs S.Maksimovs